มีโอกาสดีงามได้มาลองสุดยอดซูชิระดับโลก กับร้านซูชิของปู่จิโร่ ที่สาขาแรกที่กินซ่า แต่ที่ต้องเก็บไว้ในความทรงจำเพราะ ตอนนี้ไม่อนุญาตให้ถ่ายภาพแล้ว แม้แต่เฉพาะซูชิที่ตัวเองจะทานก็ตาม เลยไม่มีภาพซูชิลงเลย แต่ก็เป็นความรู้สึกดีๆที่ได้เจอปู่จิโร่ตัวจริงเสียงจริง 
การจอง โชคดีที่คราวนี้ลองให้ทางโรงแรมจองให้ไม่ถึงเดือนก็ได้ที่นั่ง ใครอยากมาลอง แนะนำโรงแรมเครือ Royal Park ระดับ4ดาว แต่บริการดี จัดการเรื่องจองร้านอาหารได้ดีเลย
พิกัด อยู่แถวกินซ่า มาตามGoogle map ได้เลย แต่พอมาถึงต้องลงไปชั้นใต้ดิน ทางลงจะติดกับร้าน Suit select 
สาขานี้เข้มงวดเรื่องการแต่งตัว ผู้ชายต้องใส่เสื้อเชิ้ตมีปกในหน้าร้อน แต่ถ้าหน้าหนาว ต้องใส่jacket หรือ slack ห้ามใส่ร้องเท้าแตะ  และห้ามใส่น้ำหอมหรือโคโลญน์มานะคะ ไม่อนุญาตให้ใช้โทรศัพท์มือถือในร้านด้วย
รสชาติซูชิ ข้าวออกเปรี้ยวหน่อย ส่วนปลาสดและอร่อยมาก 
เก็บเป็นความทรงจำดีๆครั้งหนึ่งในชีวิตค่ะ